Ttiimu y’essaza Buvuma yandiremwa okusamba omupiira ku Lwomukaaga luno. Ronald Lumunnye, ssentebe w’abavubuka ku ssaza ly’e Kyaddondo era nga y’avunaanyizibwa ku byemizannyo mu ssaza Kyaddondo ategeezezza nti ttiimu ya Kyaddondo erina amabanja mangi. Mu gano kuliko ag’abazannyi wamu ne bakkooki so ng’ate omupiira gwa Buvuma ne Kyaddondo gutuuse. Lumunnye bino abitegeezezza Kaggo. Oluvannyuma, abaddukanya ekisaawe kya Wampeewo Dove Stadium bazze okudduukirira ttiimu y’essaza ly’e Kyaddondo n’emitwalo amakumi ataano ez’obuliwo nga bakulembeddwamu omuyima waabwe Sitenda Ssebalu eyaliko omubaka wa Kyaddondo ey’Obuvanjuba. Hood Kaweesa, ssentebe w’ekisaawe ky’e Wampeewo y’akwasizza Kaggo ssente zino ku mbuga y’essaza lya Kyaddondo e Kasangati. Kaggo abasabye okugenda mu maaso nga banoonya ssente kubanga ttiimu egenda Buvuma kusamba mupiira ne ttiimu ya Buvuma ku Lwomukaaga luno nga abiri mu musanvu Ogwomunaana nkumi bbiri mu abiri mu ebiri.Kaggo era akunze abantu okujja okudduukirira ttiimu y’essaza ly’e Kyaddondo.